02/vol. 13 Jurnalul Oficial al Uniunii Europene 103 32000R2803 L 331/61 JURNALUL OFICIAL AL COMUNITĂȚILOR EUROPENE 27.12.2000 REGULAMENTUL (CE) NR. 2803/2000 AL CONSILIULUI din 14 decembrie 2000 privind deschiderea și modul de gestionare a unor contingente tarifare comunitare autonome pentru anumite produse pescăreşti CONSILIUL UNIUNII EUROPENE, având în vedere Tratatul de instituire a Comunității Europene, în special articolul 26, având în vedere propunerea Comisiei, întrucât: (1) În prezent, aprovizionarea Comunității cu anumite pro- duse pescărești depinde de importuri din țări terțe. Este în interesul Comunității să se suspende, parțial sau în totali- tate, taxele vamale aplicabile produselor în cauză, în limita unor contingente tarifare comunitare cu volume adecvate. Pentru a nu influența negativ perspectivele de dezvoltare a acestui tip de producție în Comunitate și asigurând, în același timp, o aprovizionare satisfăcătoare a industriilor interesate, trebuie să se deschidă aceste contingente tarifare cu taxe variabile, în funcţie de sensibilitatea diferitelor produse pe piața comunitară. (2) Ar trebui să se garanteze, în special, accesul egal și conti- nuu al tuturor importatorilor din Comunitate la contingentele menționate, precum și aplicarea neîntreruptă a nivelurilor prevăzute pentru aceste contingente la toate importurile de produse în cauză în toate statele membre, până la epuizarea contingentelor. (3)  Comunitatea este cea care trebuie să decidă deschiderea, cu titlu autonom, de contingente tarifare. Cu toate acestea, pentru a asigura eficacitatea gestionării comune a acestor contingente, statele membre pot fi autorizate să extragă din volumele contingentare cantitățile necesare corespunză- toare importurilor efective. Totuși, acest mod de gestionare necesită o colaborare strânsă între statele membre și Comi- sie, care trebuie, în special, să poată monitoriza ritmul în care se epuizează volumele contingentare și să informeze statele membre cu privire la aceasta. (4) Regulamentul (CEE) nr. 2454/93 al Comisiei din 2 iulie 1993 de stabilire a anumitor norme de aplicare a Regula- mentului (CEE) nr. 2913/92 al Consiliului de stabilire a Codului Vamal Comunitar (!) a codificat dispozițiile de gestionare a contingentelor tarifare destinate utilizării, res- pectând ordinea cronologică a datelor de acceptare a declarațiilor de punere în liberă circulație, ADOPTĂ PREZENTUL REGULAMENT: Articolul 1 (1) Drepturile la import pentru produsele menționate în anexă se suspendă la nivelurile prevăzute pentru perioadele menționate și până la volumele prevăzute pentru fiecare în parte. (2) Importurile din produsele în cauză beneficiază de contingentele prevăzute la alineatul (1) numai dacă valoarea în vamă declarată este cel puțin egală cu preţurile de referință stabi- lite sau care urmează să fie stabilite în conformitate cu articolul 29 din Regulamentul (CEE) nr. 104/2000 al Consiliului din 17 decembrie 1999 privind organizarea comună a pieţelor în sectorul produselor pescărești și de acvacultură (2). Articolul 2 Contingentele tarifare prevăzute la articolul 1 sunt gestionate de Comisie în conformitate cu dispozițiile prevăzute la articolele 308a-308c din Regulamentul (CEE) nr. 2454/93. Articolul 3 Statele membre și Comisia colaborează strâns pentru a asigura respectarea prezentului regulament. Articolul 4 Prezentul regulament intră în vigoare în ziua următoare datei publicării în Jurnalul Oficial al Comunităților Europene. Se aplică de la 1 ianuarie 2001. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 14 decembrie 2000. Pentru Consiliu Președintele D. GILLOT () JOL253,11.10.1993,p. 1. Regulament, astfel cum a fost modificat ultima dată prin Regulamentul (CE) nr. 1602/2000 al Comisiei (JOL 188, 26.7.2000, p. 1). () JOL17,21.1.2000, p. 22.